WHAUP อัพ Growth.!?
จัดเป็นหุ้นดี..แต่ไม่มีเสน่ห์เอาซะเลย..! สำหรับบริษัท ดับบลิวเอชเอ ยูทิลิตี้ส์ แอนด์ พาวเวอร์ จำกัด (มหาชน) หรือ WHAUP
จัดเป็นหุ้นดี..แต่ไม่มีเสน่ห์เอาซะเลย..! สำหรับบริษัท ดับบลิวเอชเอ ยูทิลิตี้ส์ แอนด์ พาวเวอร์ จำกัด (มหาชน) หรือ WHAUP
30 ต.ค. 2562

สำนักข่าวรัชดา
จัดเป็นหุ้นดี..แต่ไม่มีเสน่ห์เอาซะเลย..! สำหรับบริษัท ดับบลิวเอชเอ ยูทิลิตี้ส์ แอนด์ พาวเวอร์ จำกัด (มหาชน) หรือ WHAUP 
นั่นเป็นเพราะแม้เติบโตแบบมีเสถียรภาพ แต่ไม่ Growth…ถ้าเทียบกับหุ้นในกลุ่มสาธารณูปโภคอื่น ๆ อย่างบริษัท โกลบอล เพาเวอร์ ซินเนอร์ยี่ จำกัด (มหาชน) หรือ GPSC, บริษัท บี.กริม เพาเวอร์ จำกัด (มหาชน) หรือ BGRIM และบริษัท โกลว์ พลังงาน จำกัด (มหาชน) หรือ GLOW เป็นต้น
WHAUP เป็นหุ้นขายน้ำ-ขายไฟฟ้าให้กับโรงงานอุตสาหกรรม และเป็นบริษัทลูกของบริษัท ดับบลิวเอชเอ คอร์ปอเรชั่น จำกัด (มหาชน) หรือ WHA 
แต่ข้อจำกัดของ WHAUP ผูกติดกับแม่มากเกินไป…
จะเห็นว่า การเติบโตช่วงที่ผ่านมาเกิดจากการพึ่งพิงแม่มาโดยตลอด
โดยปี 2560 มีรายได้รวม 3,704 ล้านบาท กำไรสุทธิ 1,980 ล้านบาท อัตรากำไรสุทธิ 53.48% ปี 2561 มีรายได้รวม 3,918 ล้านบาท กำไรสุทธิ 2,251 ล้านบาท อัตรากำไรสุทธิ 57.47% และงวดครึ่งปี 2562 มีรายได้รวม 2,095 ล้านบาท กำไรสุทธิ 1,281 ล้านบาท อัตรากำไรสุทธิ 61.17%
ดังนั้น โจทย์ของ WHAUP ต้องอาศัยการ Growth แบบอินออร์แกนิก
หรือต้องไปเทกกิจการอื่น หรือ M&amp;A..!
ช่วงที่ผ่านมาจึงเห็น WHAUP เริ่มโผจากอกแม่…รุกไปลงทุนในโครงการอื่น ๆ
เริ่มจากเมื่อต้นปีที่ผ่านมา เข้าลงทุนในบริษัท Cua Lo Water Supply Joint Stock Company (Cua Lo) ซึ่งเป็นผู้ดำเนินธุรกิจผลิตและจัดจำหน่ายน้ำประปาในจังหวัดเหงะอาน โดยปัจจุบัน Cua Lo มีกำลังการผลิตน้ำประปา 4,745,000 ลูกบาศก์เมตรต่อปี
ล่าสุดทุ่มเงินกว่า 2,700 ล้านบาท ซื้อหุ้นบริษัท Duong River Surface Water Plant JSC (SDWTP) ในสัดส่วน 34% เพื่อรุกธุรกิจน้ำประปาในเวียดนาม
SDWTP เป็นผู้ผลิตและจำหน่ายน้ำประปาในเมืองฮานอย ปัจจุบันได้ดำเนินการก่อสร้างแล้วเสร็จและเปิดดำเนินการเชิงพาณิชย์ทั้งสิ้น 54,750,000 ลูกบาศก์เมตรต่อปี (เฟส 1A)
และอยู่ระหว่างการก่อสร้าง เฟส 1B เพื่อขยายกำลังการผลิตอีก 54,750,000 ลูกบาศก์เมตรต่อปี คาดจะเริ่มขายน้ำได้ช่วงไตรมาส 4 นี้ จะทำให้กำลังการผลิตน้ำในปี 2562 เพิ่มเป็น 109 ล้านลูกบาศก์เมตรต่อปี
โดย WHAUP คาดว่าจะเริ่มรับรู้ส่วนแบ่งกำไรจากการเข้าลงทุนโครงการดังกล่าว ตั้งแต่ไตรมาส 4/62 เป็นต้นไป
ถือเป็นจุดเริ่มต้นในการยืนด้วยลำแข้งของตัวเอง…
หลังจากนี้ เชื่อว่า WHAUP น่าจะเดินเกมอัพ Growth ด้วยการเข้าลงทุนในบริษัทอื่น ๆ อย่างต่อเนื่อง
หรือไม่แน่อาจจะแตกไลน์ไปสู่ธุรกิจใหม่ ๆ เพิ่มเติม ก็อาจเป็นได้
อันนี้ต้องติดตาม…
WHAUP จะได้กลายเป็นหุ้นดีและมีเสน่ห์ในสายตานักลงทุนมากขึ้น..!
…อิ อิ อิ…